Jack Johnson

Jack Hody Johnson (North Shore, Oahu, Hawaii, Ameriketako Estatu Batuak, 1975eko maiatzaren 18a), Jack Johnson izenez ezaguna, folk rock estiloko egile abeslaria da. Brushfire Fairytales diskarekin egin zen famatua mundu osoan.

 Bizitza 
Jack Hody Johnson, 1975ko maiatzaren 18an jaio zen Oahun (Hawaii, Estatu Batuak). Hiru anaietan gazteena zen, eta Jeff Johnson surflari famatua du aita. Gazte-gaztetan hasi zen semea surfa praktikatzen, eta hamazazpirekin, Pipeline Masters txapelketan parte hartzera gonbidatu zuten. Astebete beranduago, ordea, istripu bat izan zuen eta hiru hilabete igaro zuen surfik egin gabe. Hilabete horietan Jack Johnsonek, denbora asko eskaini zion gitarra jotzeari. Denbora horretan, trebetasun handia garatu zuen gitarra jotzeko eta Cat Stevens edo Fugazi bezalako musikariek eragina izan zuten Johnsonen musikarengan. Surfari berriro ere ekin zion arren, ez zuen helburu profesionalekin egin.

Hemezortzi urterekin Oahutik joan zen bere neska-lagunarekin egoteko, Andrea Camps katalana. Ondorioz, surfaren mundutik ere urrundu zen eta beste jarduera batzutei ekitea erabaki zuen. Californiako unibertsitatera joan zen zinemagintza ikasteko, Santa Barbaran. 1997an, titulua lortu eta gero, bidaiatzen aritu zen munduan zehar, surfaren munduan ezagutu zituen aspaldiko lagunekin, Chris eta Emmett Malloy. Bidaia horren emaitza "Thicker Than Water" filma izan zen, Jack Johnsonek berak zuzendu zuena. Lan horretan, surfari buruzko lehen filmetako berezko edertasuna islatu nahi izan zuen. Gainera, film honi esker, Jack Johnson bere abesteko gaitasunaz ohartu zen. Bluesaren eta hip-hoparen kolorea zeukaten soul-folk abestien jaurtiketa baino lehen, 1999an, zuzenean egin zituen zenbait grabazio mundu guztian zehar entzuten hasi ziren.

Garai berean, Garrett Dutton surflaria ezagutu zuen. Horrek, Johnsonen "Rodeo Clowns" abestia -G. Love & Special Sauce Philadelphonic diskoko abestia- grabatu zuen. Abesti hori berehala heldu zen irratira; are gehiago, Jack Johnsonek surfaren mugak gainditu zituen, musikaren arloan famatu bihurtuz. The September Sessions eta Thicker Than Water filmen soinu bandak egin zituen.

 Taldekideak 
Jack Jonhson taldeko kideak hauek dira:
 Jack Johnson: gitarra eta abeslaria
 Adam Topol: bateria eta perkusioa
 Merlo Podlewski: baxua
 Zach Gill: pianoa, perkusioa eta koroak

 Jarduera Profesionala 

Jack Johnsonen lehen arrakasta handia “Rodeo Clowns” abestia izan zen. Abesti hori beranduago "Philadelphonic" albumeko lehen singlea izan zen (1999an plazaratua).

Geroago, musikari gisa lortutako arrakastaz gain, Johnson zinemagile ere bilakatu zen. Surfari buruzko filmak zuzendu zituen (“Thicker Than Water” (2000) eta “The September Sessions” (2002) ), zeintzuetan protagonista ere izan zen. Bi film horien soinu-bandak ere Johnsonek berak egindakoak dira. Jack Johnson, 2004. urtean, “Brokedown Melody” izeneko surfari buruzko filmeko protagonista ere izan zen. Johnsonek lau pistako demo bat kaleratu zuen eta Ben Harper ekoizlearen arreta berenganatu zuen. "Brushfire Fairytales" 2001eko otsailaren 1ean kaleratu zen.

Jack Johnson bere estudiora bueltatu zen alde batetik, Adam Topolekin (bateria eta perkusioa) eta Merlo Podlewskirekin (baxua), Brushfire Fairytales diskaren grabazioan parte hartu zutenak, eta bestetik, Mario Caldato Jr-ekin ere, Jack Johnsonen bigarren albuma grabatzeko: “On and On”. Abesti hori izan zen Johnson's Mango Tree Studion grabatu zen lehenengo albuma, eta baita “The Moonshine Conspiracy Records”-en bitartez kaleratutako lehenengoa ere. “On and On” 2003ko maiatzaren 6an kaleratu zen.

2004ko urrian, “Johnson’s Mango Tree Studio”-ra bueltatu zen Topol eta Podlewski taldeko musikariekin eta Zach Gillekin batera (Animal Liberation Orchestra-koa, akordeoi eta piano jotzailea), bere “On and On”-en jarraipena grabatzeko. 2005eko martxoaren 1ean “In Between Dreams” diska kaleratu zen.

“Sing-A-Longs" eta “Lullabies”,Johnson-ek “Curious George” filmerako egindako soinu-banda album bat da, 2006ko otsailaren 7an kaleratu zena. Album horretan Adam Topol, Ben Harper, G. Love, Kawika Kahiapo, Matt Costa, Merlo Podlewski eta Zach Gill abeslariek ere parte hartu zuten. Zerrendetako lehenengo postura heldu zen lehen soinu-banda izandako “Pocahontas”-ekin, 1995eko uztailetik. Johnsonek J.P. Plunier “eskuratu” zuen bere laugarren albuma (“Through the Static”) sortzeko. Album hori %100ean eguzki energia erabiliz grabatu zen, Los Angelesen. Albuma 2008ko otsailaren 1ean kaleratu zen, eta mundu osoan zehar aurkeztu zuen kontzertuak emanez.

2008an egindako mundu birako zuzeneko album bat eta horren DVDa, En Concert izenekoa, argitaratu ziren 2009ko urriaren 27an. DVDa Emmett Malloyk zuzendu zuen.

Johnsonek Kokua festibalean parte hartu zuen (2004-2008 eta 2010). Gainera, festibalean bildutako dirua Kokua fundaziora bideratu zen. Hawaiiko funndazio honek, ingurugiro, hezkuntza, eskolak eta komunitate arloei laguntza eskaintzen die. Johnsonek Kokua Festival 2004/2005 DVD filmatu zuen, non Willie Nelson, Jackson Browne, Dave Matthews eta Eddie Vedder artisten kontzertuak agertu ziren. 2012ko apirilaren 17an, Best Kokua Festival izendatutako bilduma argitaratu zuen.

2010eko otsailaren 1an, Johnsonek bere bostgarren albuma argitaratu zuen: "To the Sea". 2013an "from here to now to you" diska plazaratu zuen, eta 2017an "all the light above it too".

 Mundu birak 
 2010eko mundu bira 

Jack Johnsonek mundu bira bat egin zuen Paula Fuga hawaiiar abeslariarekin. Tour honetan Europan, Zeelanda Berrian, Australian, Kanadan, AEBetan eta Japonian jo zuen. Tour honetan irabazitako guztia karitateari eman zion.

 2012ko Hawaii uharteetako bira 
2012ko otsailaren 12an, Johnsonek, John Cruzek eta Paula Fugak Hawaiiko zebait irletan (Kauai, Lihue, Oahu, Honolulu, Maui, Waimea) zazpi emanaldiko bira akustikoa antolatu zuten.

 Karitatezko egintzak 
Johnsonek eta haren emazteak "Johnson Ohana Chartitable Foundation" sortu zuten, Johnsonen hirugarren diska argitaratu ondoren. Jack Johnson eta bere familia beti egon dira karitate ekimenekin arduratuta. Aipatzekoa da Rolling Stone aldizkariak Jack Johnsonen karitate lanei buruzko artikulu bat argitarazu zuela. Tōhoku lurrikara eta tsunamia gertatu zenean, Jack Johnson bera Japonian zegoen. Gertatutakoarekin hunkituta, GlobalGiving's Japan Earthquake and Tsunami Relief fundazioari 50.000 dolar eman zizkion.

 Diskoak 
Albumak:
 Brushfire Fairytales (2001)
 On and On (2003)
 In Between Dreams (2005)
 Sleep Through the Static (2008)
 To the Sea (2010)
 From Here To Now To You (2013)
 All the ligh above it too (2017)

 Soinu-bandak 
 Thicker than water
 The september sesions
 Sprout
 Sing-A-Longs and Lullabies for the film Curious George
 A Brokedown melody

 Filmak 
 Zuzendari lana 
 The September Sessions(2000)
 Thicker Than Water(1999)
 A Brokedown Melody(2006)
 Musikalak 
 A Weekend At The Greek & Live In Japan (2005)
 Bideo musikalak 
Jack Johnsonek baditu bideo musikal ugari. Bere web orrialdean zenbait adibide aurki daiteke:
 Best of Kokua Festival
 Breakdown
 Wasting Time
 Taylor
 The Horizon Has Been Defeated
 Flake

 Liburuak eta partiturak 
 Brushfire Fairytales
 On and On
 In Between Dreams
 Sleep Through the Static
 Sleep Through the Static
 To the Sea
 To the Sea
 Jack Johnson Strum & Sing
 Jack Johnson Anthology
 Jack Johnson Anthology

 Sariak eta saridungai izendapenak 

Jack Johnsonek hainbat sari jaso ditu, eta hainbatetan izendatu dute saridungai:

 Saria Urtea Kategoria EmaitzaESPN Film Festival2000Adobe Highlight AwardIrabazleESPN-ko Action, Sports & Music Sariak2001Urteko Surfing artista musikalaIrabazleESPN-ko Action, Sports & Music Sariak2002Urteko Surfing artista musikalaIrabazleESPN-ko Action, Sports & Music Sariak2005Woodie bideoa: onena- Live Action Saridungai izendatuaESPN-ko Action, Sports & Music Sariak2005Road Woodie (Tour onena)Saridungai izendatuaSurfer Magazine20002000ko Urteko bideoa: SariaIrabazleSatellite Awards2006Abesti original onena ("Curious George" pelikulatik)Saridungai izendatuaMTV Video Music Awards Japan2006Gizonezko artista: bideo onenaSaridungai izendatuaMeteor Ireland Music Awards2006Nazioarteko gizonezko artista onenaSaridungai izendatuaGrammy Awards2006Best Male Pop Vocal PerformanceSaridungai izendatuaGrammy Awards2006Best Pop Collaboration with VocalsSaridungai izendatuaECHO Awards2006Urteko nazioarteko pop/rock gizonezko artistaSaridungai izendatuaECHO Awards2007Urteko nazioarteko pop/rock gizonezko artistaSaridungai izendatuaECHO Awards2009Nazioarteko gizonezko artista onena Saridungai izendatuaBrit Awards2006Nazioarteko gizonezko artista onenaSaridungai izendatuaBrit Awards2006Nazioarteko artista errebelazioaIrabazleBrit Awards2007Nazioarteko gizonezko artista onena Saridungai izendatuaBillboard Music Awards2011Top Rock albumaSaridungai izendatuaBillboard Music Awards2011Top album alternatiboaSaridungai izendatuaBillboard Touring Awards2010Gizaldeko sariaIrabazleASCAP Pop Music Awards2003ASCAP College Vanguard AwardIrabazle National Wildlife Foundation (NWF)2012National Conservation Achievement Award in CommunicationsIrabazle

 Erreferentziak 
 Andrew Leahey, Rovi. Jack Johnson Biography. AOL Music. Last retrieved, May 26, 2012 from https://web.archive.org/web/20120429171313/http://music.aol.com/artist/jack-johnson/biography
 Jack Johnson interviews. Geocites. Last retrieved May 25, 2012, from https://web.archive.org/web/20091026224929/http://geocities.com/jackjohnsononline/interviews.htm
 Edwards, Gavin (Octover 8, 2010) "Jack Johnson`s L. A.Beach Party". Rolling Stone 1107. Last retrieved, May 23, 2012 from http://jackjohnsonmusic.com/archive/press/jack_johnsons_l.a._beach_party/
 Archives (April 03, 2012).The Dalai Lama visits Hawaii, Jack to Perform at Pillars of Peace Event. Jack Johnson Music website. Last retrieved April 20, 2012 from http://jackjohnsonmusic.com/archive
 Archives (April 18, 2012). Jack Honored to perform for His Holiness the Dalai Lama. Jack Johnson Music website. Retrieved April 20, 2012 from http://jackjohnsonmusic.com/archive
 Hermes, Will (June 1, 2010). Jack Johnson, to the sea. Rolling Stone. Last retrieved May 25, 2012 from http://www.rollingstone.com/music/albumreviews/to-the-sea-20100601

 Kanpo loturak 

 Webgune ofiziala
 Kokua festibala

Kategoria:Hawaiiko abeslariak
Kategoria:Ameriketako Estatu Batuetako kantautoreak
Kategoria:Ameriketako Estatu Batuetako gitarra-jotzaileak